

**Kære Castors Venner,**

Bogense, juli 2018

Foreningen Castors Venner er glade for jeres medlemskab. Det er med til at styrke det sociale fællesskab omkring det gamle skib Castor i havnen i Bogense, og jeres opbakning omkring Jazz-for-fulde-sejl er en stor støtte.

Jazz arrangementerne er nu i fuld gang, og det har været pragtfuldt vejr for de mange tilhørere. Det giver god stemning på havnen og forhåbentlig penge i kassen.

Der er planlagt en særlig Jazz koncert den 21. juli om aftenen i anledning af de mange bevaringsværdige træskibe’s besøg hen over weekenden, og der mangler vi hjælp til servering. Der mangler også et par stykker på visse andre dage, så

**TILMELD DIG TIL HJÆLP MED SERVERING** [**HER**](http://castorbogense.dk/tilmelding.html)

Foreningen har besluttet, at sidst i august arrangeres et par gratis aftenture med Castor *for hjælpere og sponsorer*. Der vil være lidt at spise samt øl ombord, og som medhjælper kan du se frem til en hyggelig sejltur med vores gamle træskib.

Rigtig god sommer!

foreningen Castors Venner [www.castorbogense.dk](http://www.castorbogense.dk)